મળતી માહિતી અનુસાર, હુમલાખોર મસ્જિદમાં પ્રવેશ કરવાનો પ્રયત્ન કરતો હતો, પરંતુ પોલીસે તેને પકડવાની કાર્યવાહી હાથ ધરતાં તેણે પોતાને ઉડાવી દીધો હતો. આ લખાય છે ત્યાં સુધી કાબુલમાં મસ્જિદ બહાર થયેલ આ આતંકવાદી હુમલાની જવાબદારી કોઇ આતંકી સંગઠને નથી લીધી. આ પહેલાં બુધવારે(27 સપ્ટેમ્બર) પણ કાબુલ એરપોર્ટ પર લગભગ 30 રોકેટ વડે હુમલો કરવામાં આવ્યો હતો. અફઘાનિસ્તાનના મીડિયાના અહેવાલો અનુસાર, આ હુમલાના નિશાના પર અમેરિકન રક્ષા મંત્રી જેમ્સ મેટિસ હતા. જેમ્સ મેટિસ કાબુલ પહોંચ્યા પછીની ગણતરીની મિનિટોમાં એરપોર્ટ પર રોકેટ ફેંકવામાં આવ્યા હતા અને ત્યાર બાદ ત્રણ વિસ્ફોટ પણ થયા હતા.